Asiyesikia la mkuu huvunjika guu

ASIYESIKIA LA MKUU HUVUNJIKA GUU 
Methali hii inatufunza iwapo kuna mtu ambaye anaelekea mahala pabaya, yeye hukatazwa na ndugu jamaa na hata marafiki lakini hujifanya sikio la kufa ambalo halisikii dawa. Mwishowe kujuta na kutamani siku zirudi nyuma.. 
Vilevile methali hii ina maana sawa na asikii la mwadhini wala la mteka maji msikitini. Pia asiyefunzwa na mamaye hufunzwa na ulimwengu.
Chunaa alikuwa msichana aliyetoka kwenye familia ya mzazi mmoja. Alikuwa akiishi yeye mama yake na ndugu zake wadogo. Yeye alikuwa kifungua mimba. Waliishi kwa taabu, dhiki kwa kuwa mama mtu hakuwa na kazi wala bazi. Lisilo budi hubidi, Chunaa aliamua kuacha shule na kuanza kufanya kazi ya kusuka nywele. 
Kama tunavyojua chenye sifa na kipewe sifa. Chunaa alikuwa amepewa jina la majazi ambalo lilikuwa limefika. Yeye alikuwa msichana mrembo mno. Hivyo basi wavulana wengi walitaka awe na mahusiano ya kimapenzi. Chunaa alikubali kila mvulana aliyemtongoza. Alikuwa akifanya nao kimapenzi na mwishowe alijikuta ana ujauzito. Kwa kuwa hakutaka aibu aliamua kuvya mimba. Kwa bahati nzuri au mbaya, mimba ilitoka na akaendelea na maisha yake. 
Siku moja chunaa aliamua kumwambia mvulana mmoja aliyeitwa Alii kuwa ana ujauzito. Alii kusikia hivyo alimkataa Chunaa na kumwambia aangalie maisha yake. Alimwambia Chunaa afanye kambaye hamjui. 
Chunaa kusikia hivyo alizidi kutembea na wanaume wa kila aina mpaka mabwana wa watu. Mamayake Chunaa alipopata habari aliamua kumwita Chunaa na kumkalisha kitako. Kwa kuwa sikio la kufa halisikii dawa, Chunaa alikatazwa na mama yake lakini hakusikia. 
Siku moja Chunaa akapata mimba nyingine. Mama alisikia kuhusu mtoto wake na akamwambia atulie ili aweze kuzaa na kumlea mtoto wake. Chunaa aliamua aende hospitalini na kuavya mimba tena. Alipokuwa ana avya mimba, kumbe daktari aliyekuwa anamuhudumia alikuwa
ni mwanafunzi. Kweli usichokijua ni kama usiku wa giza. Chunaa alikuwa ameharibika kibofu 
cha mkojo na pia hataweza kuzaa tena katika maisha yake.
Masikini Chunaa kwa sasa ni tasa na kikojozi ambaye anavaa binda. Kwa sasa anajuta majuto ni mjukuu huja baadae. Mamake Chunaa alishukuru mungu kwani alikuwa amemkataza lakini akajifanya hasikii na kwa kuwa alikuwa anatafuta alichotaka na basi alipata.
Methali hii inatufunza kuwa mtu akiambiwa na wayele wake kuhusu kitu fulani aache ama 
asifanye, anapaswa kuyatii maneno ya wavyele wake na kuyafuatilia vizuri.